Bejaarde vrou dood in huis op kleinhoewe gekryFoto: Verskaf ŉ Bejaarde vrou is Saterdagoggend dood aangetref in haar huis op ŉ kleinhoewe in die Meyerton-omgewing in die Vaaldriehoek. Volgens konst. Tlaleng Moloi, polisiewoordvoerder, is die vrou, glo in haar 80’s, dood op die vloer in haar huis op ŉ kleinhoewe in Nelsonia aangetref. Moloi het gesê ‘n saak van moord word deur die Meyerton-polisie ondersoek. Die polisie kon ook nie onmiddellik bevestig of enigiets uit die huis gesteel is nie. Geen verdere inligting is in dié stadium bekend nie.